What If...? (animaatiosarja)

| What If…? |
| --- | --- |

Tyyli:   animaatio  supersankari  antologia  scifi 
Kestoaika:  28–38 minuuttia
Luoja(t):  A. C. Bradley
Perustuu:  Marvel Comicsin sarjakuvaan What If…?
Pääosissa:  Jeffrey Wright
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2021-8-1111. elokuuta 2021 –  2024-12-2929. joulukuuta 2024
Tuotantokausia:  3
Jaksoja:  26
Tuotanto
Tuottaja(t):   Carrie Wassenaar  Danielle Costa (kaudet 2–3)  Dana Vasquez-Eberhardt (2. kausi)  Alex Scharf (3. kausi) 
Vastaava(t) tuottaja(t):   A. C. Bradley (kaudet 1–2)  Bryan Andrews  Victoria Alonso  Louis D’Esposito  Kevin Feige  Brad Winderbaum  Dana Vasquez-Eberhardt (3. kausi) 
Ohjaaja(t):   Bryan Andrews  Stephan Franck (kaudet 2–3) 
Käsikirjoittaja(t):   A. C. Bradley  Matthew Chauncey  Ryan Little (kaudet 2–3) 
Animaattori(t):   Stephan Franck (1. kausi)  Scott Wright (kaudet 2–3) 
Säveltäjä(t):   Laura Karpman  Nora Kroll-Rosenbaum (2. kausi) 
Leikkaaja(t):   Graham Fisher  Joel Fisher  Anton Capaldo-Smith (2. kausi) 
Tuotantoyhtiö(t):  Marvel Studios Animation
Levittäjä:  Disney Media Distribution
Aiheesta muualla
IMDb 
What If…? on yhdysvaltalainen A. C. Bradleyn luoma Disney+-tilausvideopalveluun julkaistu animaatiosarja, joka perustuu Marvel Comicsin samannimiseen sarjakuvaan. Se on Marvel Cinematic Universen (MCU) neljäs Marvel Studiosin tuottama televisiosarja ja sen animaatio-osasto Marvel Studios Animationin ensimmäinen animaatiosarja. Sarja tutkii vaihtoehtoisia aikajanoja, joissa MCU-elokuvien ja MCU-televisiosarjojen merkittävät tapahtumat tapahtuivat eri tavalla. Bradley toimi sarjan pääkäsikirjoittajana kahdella ensimmäisellä tuotantokaudella ja Matthew Chauncey kolmannella tuotantokaudella, Bryan Andrewsin toimiessa sarjan pääohjaajana.
Jeffrey Wright ääninäyttelee sarjan kertojana toimivaa Seuraajaa. Syyskuussa 2018 Marvel Studios alkoi toteuttaa useita MCU-elokuvien sivuhahmoihin keskittyviä minisarjoja julkaistavaksi Disney+:aan. Maaliskuussa 2019 yhden niistä raportoitiin perustuvan What If…? -sarjakuviin. Sarja julkistettiin virallisesti kuukausi myöhemmin ja osa hahmoja elokuvissa esittäneistä näyttelijöistä palaa ääninäyttelemään heitä tähän sarjaan. Marvel Studiosin visuaalisen kehityksen johtaja Ryan Meinerding auttoi määrittelemään sarjalle cel-shading -animointityylin, joka suunniteltiin heijastaa elokuvien tyyliä. Ensimmäisen tuotantokauden jaksojen animoinnista vastasivat Blue Spirit, Squeeze ja Flying Bark Studios. Toisen tuotantokauden animointiin osallistui myös SDFX Studios. Stephan Franck toimi sarjan pääanimaattorina sekä toisella ja kolmannella tuotantokaudella myös ohjaajana, joiden aikana Scott Wright toimi uutena pääanimaattorina. Chauncey, joka toimi sarjan story editorina, korvasi Bradleyn sarjan pääkäsikirjoittajana kolmannella tuotantokaudella.
What If…?:n ensimmäinen tuotantokausi, joka koostuu yhdeksästä jaksosta, julkaistiin Disney+:aan osana MCU:n neljättä vaihetta 11. elokuuta – 6. lokakuuta 2021. Toinen tuotantokausi, joka koostuu myös yhdeksästä jaksosta, julkaistiin 22. joulukuuta – 30. joulukuuta 2023. Kolmas ja viimeinen tuotantokausi, joka koostuu kahdeksasta jaksosta, julkaistiin 22. joulukuuta – 29. joulukuuta 2024. Sekä toinen että kolmas tuotantokausi olivat osa MCU:n viidettä vaihetta. Sarja on saanut kehuja kriitikoilta ääninäyttelijöiden, animoinnista ja tarinasta, mutta sarjaa myös kritisoitiin sen jaksojen pituuksista ja käsikirjoituksista. Sille on kehitteillä myös spin-off -sarja nimeltä Marvel Zombies, joka tullaan julkaisemaan lokakuussa 2025.